གཞི་གྲངས་ལ་གཞིགས་ན།ལན་སི་ཚན་རྩལ་ཚོང་རར་ཐོན་པའི་ཉིན་དང་པོ་ནས་རྐང་དངུལ་འཛིན་ལོར་བཙོང་རིན་སྒོར༢༢༩༩ནས་༣༣༡༡ལ་འཕར་པ་དང་།དེའི་རྗེས་ཀྱི་ཉིན་བརྒྱད་རིང་བསྟུད་མར་ཡར་འཕར་བ་ཆགས་འདུགཁ་སང་རྐང་དངུལ་འཛིན་ལོར་གྱི་རིན་སྒོར་འཛིན་ལོར་རེར་སྒོར༧༠༩༨ཡིན་ལ།ཀུང་སིའི་ལས་འཛིན་ལྷན་ཚོགས་ཀྱི་ཚོགས་གཙོ་ཀྲུའུ་ཆོན་ཧྥེའི་མ་རྩ་སྒོར་དུང་ཕྱུར༥༩༢གྱི་རྐང་དངུལ་འཛིན་ལོར་གྱི་གོང་ཚད་སྒོར་དུང་ཕྱུར༤༢༠༢ལ་སླེབས་ཡོད་པ་མ་ཟད།ད་ལོའི་ཟླ༣པར་བསྒྲགས་པའི་༢༠༡༥ལོའི་ཧྥུའུ་པི་སིའི་འཛམ་གླིང་ཡོངས་ཀྱིས་ཕྱུག་པོའི་མིང་ཐོར་བསྒྲགས་པར་གཞིགས་ན།མིག་སྔར་ཀྲུང་གོའི་སྐྱེས་མ་ཕྱུག་ཤོས་ནི་ཁང་སའི་ཐོན་ལས་གཉེར་མཁན་ཏེ་ཧྥུ་ཧྭ་རྒྱལ་སྤྱིའི་ཁྲིང་ལི་ཧྭ་ཡིན་ལ།མ་དངུལ་གཙང་མ་ཨ་སྒོར་དུང་ཕྱུར་༦༡ཁ་སང་གི་དངུལ་ལོར་འཛའ་ཐང་ལྟར་བཅག་ན་མི་དམངས་ཤོག་སྒོར་དུང་ཕྱུར༣༧༨༦༡ཡོད་རེད།་དེ་ལྟར་གཞིགས་ན་ཀྲུང་གོའི་སྐྱེས་མ་ཕྱུག་ཤོས་ཀྱི་གོ་ས་ཀྲུའུ་ཆོན་ཧྥེས་ཟིན་འདུག་པ་རྟོགས་ཐུབ།